*Vabariigi Valitsuse korralduse eelnõu*

**Nõusolek riigivara avalikul enampakkumisel tasu eest**

**kasutada andmiseks tähtajaga üle 10 aasta**

Riigivaraseaduse § 19 lõike 2 punkti 2 alusel anda Majandus- ja Kommunikatsiooniministeeriumile nõusolek järgmiste kinnisasjade avaliku enampakkumise korras turupõhise kasutustasu eest tähtajagakuni 35 aastat kasutada andmiseks hoonestusõiguse seadmise teel:

1. Ida-Viru maakond, Alutaguse vald, Võrnu küla, Aidu karjääriväli 2 kinnisasi (katastritunnus 49801:001:2000, pindala 115,78 ha, sihtotstarve 75% maatulundusmaa ja 25% veekogude maa);
2. Ida- Viru maakond, Lüganuse vald, Aidu-Nõmme küla, Kivijärve kinnisasi (katastritunnus 43801:001:0165, pindala 223,09 ha, sihtotstarve 70% maatulundusmaa ja 30% veekogude maa).

Enampakkumise võitjaga sõlmitakse hoonestusõiguse leping taastuvenergia ehitiste rajamiseks ja taastuvenergia tootmiseks. Hoonestusõigus kehtib kuni ehitiste likvideerimise ja utiliseerimise lõpetamiseni.

Aastane maakasutustasu kujuneb enampakkumisel ja tõuseb iga kolme aasta möödudes 10% võrra eelmisest tasust. Maakasutustasule võib opereerimisperioodil lisanduda tootmiskomponent protsendina hoonestaja toodetud elektrienergia müügitulust aastas.

Kristen Michal

Peaminister

Keit Kasemets

Riigisekretär